Държавен вестник, бр. 26, 2011 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  26
В този случай проверките се извършват само 
по отношение на променените и допълнените 
обстоятелства.
Раздел VI
Проверка на приложение за вписване на 
унифициран етап
Чл. 24. (1) При попълнено приложение за 
вписване на унифицирания етап се проверява 
дали етапът, заявен за първоначално вписване, 
е вече вписан. При наличие на вече вписан 
етап на заявителя се изпраща уведомление 
за отказ от вписване. 
(2) В обстоятелствата на всички свързани 
обекти номерът на приложението в заявлени­
ето се заменя с УРИ на вече вписания обект. 
Чл. 25. (1) При проверката на приложе­
нието се установява дали са заявени всички 
изискуеми обстоятелства и дали те отговарят 
на изискванията на тази инструкция.
(2) Задължителни обстоятелства за заявя­
ване в приложение за първоначално вписване 
на унифициран етап са:
1. наименование на унифицирания етап;
2. определение на унифицирания етап.
Чл. 26. При успешни проверки по чл. 24 
и 25 се проверява:
1. дали унифицираният етап следва да 
се поддържа в съответствие с нормативна­
та уредба и дали е допустимо статусът на 
унифицирания етап да бъде „използваем“; 
определя се „източникът“ – наименованието 
на стандарта, нормативният акт или друг 
документ, с който е въведено определението 
на унифицирания етап, за вписването му по 
партидата на обекта;
2. дали наименованието на унифицирания 
етап е уникално по отношение на наимено­
ванията на останалите вписани унифицирани 
етапи, които са със статус „използваем“.
Чл. 27. Ако при извършване на някоя от 
проверките по чл. 26 се установи несъответ­
ствие, на заявителя се изпраща съобщение за 
отстраняването му.
Чл. 28. Когато унифицираният етап е вече 
вписан, заявяването на промяна или допълване 
се извършва, като се посочи УРИ на унифи­
цирания етап, а за обстоятелството, което се 
променя, се въвежда пълното съдържание, 
което следва да бъде вписано. В този случай 
проверките се извършват само по отношение 
на променените и допълнените обстоятелства.
Раздел VII
Проверка на приложение за вписване на 
пакет от данни
Чл. 29. (1) При попълнено приложение за 
вписване на пакет от данни се проверява дали 
пакетът, заявен за първоначално вписване, 
е вече вписан. При наличие на вече вписан 
пакет на заявителя се изпраща уведомление 
за отказ от вписване. 
(2) В обстоятелствата на всички свързани 
обекти номерът на приложението в заявлени­
ето се заменя с УРИ на вече вписания обект. 
Чл. 30. (1) При проверката на приложе­
нието се установява дали са заявени всички 
изискуеми обстоятелства и дали те отговарят 
на изискванията на тази инструкция.
(2) Задължителни обстоятелства за заявя­
ване в приложение за първоначално вписване 
на пакет от данни са:
1. наименование на пакет от данни;
2. определение на пакета от данни;
3. съдържание на пакета от данни.
Чл. 31. При успешни проверки по чл. 29 
и 30 се проверява:
1. дали пакетът от данни следва да се 
поддържа в съответствие с нормативната 
уредба и дали е допустимо статусът на пакета 
от данни да бъде „използваем“; определя се 
„източникът“ – наименованието на стандарта, 
нормативният акт или друг документ, с който 
е въведено определението на пакет от данни, 
за вписването му по партидата на обекта;
2. дали наименованието на пакета от данни 
е уникално по отношение на наименованията 
на останалите вписани пакети от данни, които 
са със статус „използваем“;
3. дали е предоставен като приложение 
документ с файловото съдържание на пакета 
от данни; проверява се дали приложеният до­
кумент съответства на документ, регистриран 
в регистъра на информационните обекти или 
заявен за вписване със същото заявление; 
проверява се дали документът е подписан от 
административния орган, заявил вписването; 
4. дали съгласно нормативната уредба 
заявителят е първичен администратор на 
данни по отношение на заявения пакет от 
данни; когато това не е така, се уведомява 
първичният администратор и при наличие на 
бележки те се вземат предвид.
Чл. 32. Ако при извършване на някоя от 
проверките по чл. 31 се установи несъответ­
ствие, на заявителя се изпраща съобщение за 
отстраняването му.
Чл. 33. Когато пакетът от данни е вече 
вписан, заявяването на промяна или допъл­
ване се извършва, като се посочи УРИ на 
пакета от данни, а за обстоятелството, което 
се променя, се въвежда пълното съдържание, 
което следва да бъде вписано. В този случай 
проверките се извършват само по отношение 
на променените и допълнените обстоятелства.
Раздел VIII
Проверка на приложение за вписване на лица 
по чл. 2, ал. 1 ЗЕУ
Чл. 34. (1) При попълнено приложение 
за първоначално вписване на лице по чл. 2, 
ал. 1 ЗЕУ се проверява дали същото не е